Diari Oficial de la Generalitat Valenciana


Sumari del DOGV 4866, del 20-10-2004 (2004/10239)

Actuacions de juí verbal número 715/2001. Cèdula de notificació.
----------------------------------------------------------------

### Dades del document

Número de DOGV
:   4866

Data del DOGV
:   20-10-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/10191


Organisme emissor
:   Jutjat de Primera Instància Número 3 de València

Tipus de document
:   Anunci

Actuacions de juí verbal número 715/2001. Cèdula de notificació. [2004/Q10015]
  
Procediment: assumpte civil 715/2001
  
Jerónimo Toledado Iturbe, secretari del Jutjat de Primera Instància número 3 de València, fa saber:
  
Que en este jutjat se seguix procediment de juí verbal 715/2001, a instància de Rubén Escribano Minuesa contra Jesús García Vera, Catalina Casado Casado i Magdalena García Casado.
  
Al juí a què es fa referència, amb data 26 de novembre de 2003, la magistrada jutgessa Beatriz de la Rubia Comos ha dictat la resolució el contingut dispositiu de la qual, literalment, diu així:
  
«Sentència
  
València, 26 de novembre de 2003
  
Pedro-Luis Viguer Soler, magistrat jutge del Jutjat de Primera Instància número 3 de València, ha vist les presents actuacions sobre el juí verbal número 715/2001, que se seguixen a instàncies de Rubén Escribano Vinuesa contra Catalina Casado Casado i Magdalena García Casado, en rebel·lia, sobre reparació de danys per filtracions d'aigua.
  
Decisió
  
Que estime en allò substancial la demanda formulada per Rubén Escribano Vinuesa contra Catalina Casado Casado i Magdalena García Casado i condemne solidàriament les demandades a reparar el dany causat al bany de l'habitatge propietat del demandant, situat al carrer de Cecilio Pla, número 2, porta 6, d'esta ciutat, a causa de les filtracions procedents de l'habitatge propietat de les demandades, situat a la porta 9 del mateix edifici, i a fer cessar estes filtracions, amb l'advertència que si no és així s'executaran les obres de reparació a costa seua, i els condemne així mateix a indemnitzar a l'actor en 300,51 euros en concepte de danys morals i al pagament de les costes processals.
  
Notifiqueu la present sentència a les parts, i feu-los saber que esta es pot recórrer en apel·lació davant l'Audiència Provincial de València. El recurs s'ha de preparar a través d'un escrit presentat en este jutjat en el termini de cinc dies hàbils, comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que s'impugnen.
  
Esta és la meua sentència, que es portarà al llibre de les de la seua classe, i el secretari estendrà en les actuacions el testimoniatge oportú, definitivament jutjant en primera instància, que pronuncie, mane i firme».
  
I perquè valga de notificació en forma, amb l'advertència dels recursos expressats en l'esmentada resolució a la part demandada, que es troba en parador desconegut, Catalina Casado Casado i Magdalena García Casado, d'acord amb el que disposa l'article 164 de la Llei d'Enjudiciament Civil, s'expedix el present edicte.